Leinon vangit
Vangitut henkilöt > Henkilötiedot

| Nimi | Elinvuodet | Kansalaisuus | Taustaa | Tuomio Neuvostoliitossa | Muuta |
| --- | --- | --- | --- | --- | --- |
| Vladimir Bastamov | 1906–1982 | Nansen-passi | Tupakkatehdas Fennian työläinen. Neuvostovastaisena terroristina tunnetun Viktor Larionovin lanko. ROVS-emigranttijärjestön upseeri, talvisodan aikana Suomessa toimineen ”Venäjän kansanarmeijan” upseeri. | 20 vuotta vankileiriä | Tuomio muutettiin 1947 vankeudeksi. Palasi Suomeen 31.7.1956. Siirtyi tekniseksi kielenkääntäjäksi erään teollisuusyhtymän palvelukseen ja sai Suomen kansalaisuuden 1957. |
| Boris Björkelund | 1893–1976 | Suomi | Syntyjään pietarinsuomalainen, meriupseeri keisarillisen Venäjän laivastossa. Suomen yleisesikunnan palveluksessa 1921–1938, antiikkikaupan omistaja. Toimi 1920-luvun alussa ulkoministeriön ja yleisesikunnan tiedustelijana Neuvostoliiton suuntaan. | 10 vuotta vankeutta | 1951 tuomiota pidennettiin 5 vuodella ja rangaistukseen lisättiin omaisuuden takavarikoiminen. Palasi Suomeen 15.11.1955. Kirjoitti kokemuksistaan 1966 kirjan Stalinille menetetyt vuoteni. |
| Pjotr Bystrejevski | 1904–1948 | Suomi | Tupakkatehdas Fennian työläinen. Talvisodan aikana rintamapropagandan palveluksessa, toimitti sotavangeille suunnattua Drug plennyh -lehteä. ROVS-emigranttijärjestön upseeri. |  | Tuomio muutettiin 1947 vankeudeksi. Kuoli nälkään Vladimirin vankilassa 21.12.1948. |
| Richard Dahm | 1886–1958 | Suomi | Saksalaissyntyinen liikemies, muutti Suomeen 1901. Osallistui ensimmäiseen maailmansotaan Saksan armeijassa, palasi Suomeen jääkärien mukana 1918. Asui vuoteen 1939 Viipurissa. Suomen kansalaisuus 1919. Sodan aikana kielenkäännöstehtävissä, mutta avusti myös Saksan vakoilua. | 5 vuotta vankileiriä | Karkotettiin Siperiaan tuomion suorittamisen jälkeen. Palasi Suomeen 13.12.1954. |
| Dmitri Daragan | 1907–1991 | Nansen-passi | Diplomi-insinööri, insinööriluutnantti. Asui 1930-luvulla Belgiassa, mutta jouduttuaan karkotetuksi palasi Suomeen. Sota-aikana teknisissä tehtävissä, sodan jälkeen Sotevan ja ulkoministeriön tulkkina. | 15 vuotta vankeutta | Palasi Suomeen 31.7.1956. Sai työpaikan laivanrakennusyhtiöstä. |
| Severin Dobrovolski | 1881–1946 | Nansen-passi | Venäjän valkoisen armeijan kenraali, johtava hahmo valkoisten emigranttien keskuudessa Suomessa; Idän Emigranttien klubin puheenjohtaja; useiden emigranttijärjestöjen vaikuttaja, äärioikeistolaisen Klitš-lehden julkaisija. Työskenteli sotavuosina Suomen propagandakoneistolle. | Kuolemantuomio | Teloitettiin tammikuussa 1946. |
| Dimitri Kuzmin-Karavajev | 1892–1985 | Suomi | Ratsumestari; ”Suomen venäläisen siirtokunnan” klubin klubimestari ja tosiasiallinen johtaja. Suomen kansalaisuus 1941. | 10 vuotta vankileiriä | Tuomio muutettiin 1947 vankeudeksi. Palasi Suomeen 8.8.1955. Toimi syyskuuhun 1974 venäjänkielisen vanhainkoti Auringon johtajana. |
| Vladimir Kuznetsov | 1894–1947 | Suomi | Venäjän keisarillisen armeijan aliluutnantti, Suomessa yksityisen yrityksen palveluksessa. Suomen kansalaisuus 1938. | 20 vuotta vankileiriä | Tuomittiin vankeuteen yhteyksistä Japanin Suomen-lähetystöön, jossa hänen vaimonsa oli työskennellyt konekirjoittajana. Kuoli tuntemattomalla vankileirillä 1947. |
| Maximilian Loudon | 1889–1947 | Nansen-passi | Paroni; toimi Romanian Helsingin-lähetystön autonkuljettajana. | 10 vuotta vankileiriä | Kuoli leirissä halvaukseen 1947. |
| Vasili Maksimov (myöh. Vilho) | 1918–1993lähde? | Suomi | Ylioppilas, toimi sodan aikana rivimiehenä Suomen armeijassa, sotainvalidi. Suomen ulkoministeriön kielenkääntäjä. Pidätettiin erehdyksessä Valpossa toimineen samannimisen setänsä sijasta. | 15 vuotta vankileiriä | Tuomio muutettiin 1947 vankeudeksi. Palasi Suomeen 15.11.1955. Suoritti sen jälkeen Kauppakorkeakoulun tutkinnon. |
| Georgi Narbut (Juri Narbuth) | 1896–1951 | Suomi | Entinen Venäjän keisarillisen armeijan upseeri. Jäi 1922 Neuvosto-Venäjällä kiinni tiedustelusta Suomen hyväksi ja sai viiden vuoden vankeustuomion (vältti kuolemanrangaistuksen vain, koska Suomen viranomaiset väittivät häntä Suomen kansalaiseksi), jonka suoritettuaan palasi Suomeen. Suomen kansalaisuus 1929. Ulkoministeriön autonkuljettaja. Sota-aikana ilmatorjuntajoukoissa. | 20 vuotta vankileiriä | Tuomio muutettiin 1947 vankeudeksi. Kuoli tammikuussa 1951 Vladimirin vankilassa. |
| Unto Parvilahti (ent. Boman) | 1907–1970 | Suomi | Suomalainen liikemies. Toimi sodan aikana suomalaisen Waffen-SS-pataljoonan yhteysupseerina Berliinissä. | 5 vuotta vankileiriä | Karkotettiin Siperiaan tuomion suorittamisen jälkeen. Palasi Suomeen 1954 ja kirjoitti kokemuksistaan 1957 kirjan Berijan tarhat. Muutti myöhemmin Espanjaan. Rehabilitoitu 2001. |
| Stepan Petritšenko | 1892–1947 | Nansen-passi | Entinen keisarillisen Venäjän laivaston matruusi, yksi Kronstadtin kapinan johtajista 1921. Oli 1920-luvulla yhteydessä GPU:hun. Turvasäilövankeudessa 1941–1944. | 10 vuotta vankileiriä | Tuomio muutettiin 1947 vankeudeksi, kuoli vankilaan siirtämisen yhteydessä. |
| Fjodor Pihra | 1909–1970 | Suomi | Radioteknikko, sota-aikana tulkkina. | 10 vuotta vankileiriä |  Tuomio muutettiin vankeudeksi 1947. Vapautettiin 1955. Palasi Suomeen seuraavana vuonna ja muutti pian sen jälkeen Yhdysvaltoihin. |
| Boris Popper (myöh. Batu Berin-Bey) | 1904–2000 | Nansen-passi | Kemian opiskelija. Tuli vallankumouksen jälkeen pakolaisena Suomeen, asui 1928–1938 Belgiassa, palasi Suomeen mahdollisesti emigranttijärjestöjen lähettämänä. Suljettiin turvasäilöön talvisodan aikana helmikuussa 1940. Jatkosodan aikana sotavankien tulkkina Syvärillä. | 10 vuotta vankileiriä | Palasi Suomeen 31.7.1956. Kirjoitti kokemuksistaan 1974 kirjan Venäjän punainen lihamylly. |
| Georg Popper | 1917–? | Nansen-passi | Opiskelija, Boris Popperin veli, toimi sodan aikana tulkkina. | 10 vuotta vankileiriä | Palasi Suomeen 31.7.1956. |
| Kirill Puškarjov (Pushkareff, Puškarev) | 1897–1984 | Suomi | Venäjän keisarikunnan armeijan kapteeni, isä valkoinen kenraali. Toimi Venäjällä sotilastiedustelussa ja Suomessa Etsivän keskuspoliisin salaisena tietolähteenä emigranttipiireissä. Sota-aikana Suomen yleisesikunnan tiedusteluosastolla. Suomen kansalaisuus 1929. | 25 vuotta vankileiriä | Palasi Suomeen 15.11.1955. Palasi poliisiksi sairaalahoidon jälkeen ja vankeusvuodet laskettiin virkavuosiksi. Tuomittiin vuonna 1961 puoleksitoista vuodeksi kuritushuonevankeuteen vakoilusta Neuvostoliiton hyväksi. |
| Andrei Sumbarov | 1906–? | Nansen-passi | Taksinkuljettaja. Toimi sota-aikana tulkkina. | 10 vuotta vankileiriä | Jäi vapauduttuaan vapaaehtoisesti Neuvostoliittoon. |
| Igor Verigin | 1907–? | Nansen-passi | Insinööri, sodan aikana kaiutinkuuluttajana rintamalla. | 10 vuotta vankileiriä | Tuomio muutettiin 1947 vankeudeksi. Vapautettiin ennenaikaisesti ja otti Neuvostoliiton kansalaisuuden. |